Indoneesien/fe

Indoneesien, amtelk Republiik Indoneesien (üüb Indoneesk: Indonesia an Republik Indonesia) as en eilunstoot uun a süüdwaast faan Aasien. At lun hee 270.203.917 lidj (2020)Indonesia citypopulation.de. At hoodsteed faan't lun as Jakarta.

Geografii
Eilunen


At lun hee 13.466 eilunen. Dön gratst san: Jaawa, Sumatra, Borneo (wat mä Brunei an Malaysia diald wurt), Sulawesi, an Nei Guinea (wat mä Papua Nei Guinea diald wurt). Öler eilunen, wat dial faan Indoneesien san: Bali, Lombok, Sumbawa, Flores an Sumba.

Ialberger
Indoneesian hee amanbi 127 aktiif ialberger.

Dön tjiin huuchst ialberger üüb Jaawa, wat aktiif san of uun dön leetst juarhunerten aktiif wiar, san:

 Semeru (3676 m; nü aktiif - tuleest bruch det de 4. Deetsember 2022 ütj)
 Slamet (3432 m; tuleest bruch det 2014 ütj)
 Sumbing (3371 m; tuleest bruch det amanbi 1730 ütj)
 Arjuno-Welirang (3339 m; tuleest bruch det 1952 ütj)
 Raung (3332 m; tuleest bruch det amanbi 2021 ütj)
 Lawu (3265 m; tuleest bruch det 1885 ütj)
 Merbabu (3145 m; tuleest bruch det 1797 ütj)
 Sundoro (3136 m; tuleest bruch det 1971 ütj)
 Cereme (3078 m; tuleest bruch det 1951 ütj)
 Merapi (2968 m; nü aktiif- tuleest bruch det de 21. Jüüne 2020 ütj)

En öler wichtig ialberig as Krakatau (813 m; föör 1883 wiar det föl huuger), uun det Sunda-Struat.

Nai bi of üüb dön Letj Sunda Eilunen: 
 Agung (üüb Bali)
 Rinjani (3726 m, üüb't eilun Lombok)
 Tambora (2722 m, tu a uast faan Sumbawa)

Dön tjiin gratst ialberger üüb't eilun Sumatra san:
 Suoh
 Hulubelu
 Peuet Sague
 Marapi
 Seulawah Agam 	
 Geureudong 	
 Sibayak 	
 Sinabung
 Sorikmarapi
 Tandikat

Steeden
Dön tjiin gratst steeden uun't lun san:

 #  Steed  Lidj (2010)Indonesia: Cities and Settlements, citypopulation.de  Koorden 1  Jakarta  9.586.705    2  Surabaya  2.765.487 3  Bandung  2.394.873 4  Bekasi  2.334.871 5  Medan  2.097.610 6  Tangerang  1.798.601     7  Depok  1.738.570 8  Semarang  1.520.481 9  Palembang  1.440.678 10  Makassar  1.331.391

Indialing faan Ferwalting
Föör 2022 hed Indoneesien een hoodsteeddistrikt (Jakarta, ISO: JK), een autonoomdistrikt (Yogyakarta, ISO: YO), ian autonoomprowins (Aceh, ISO: AC) an 31 prowinsen. 2022 wurd fjauer nei prowinsen skeeben: Papua Huuchlun (ISO: PE), Maden Papua (ISO: PT), Süüd Papua (ISO: PS) an tuleetst Süüdwaast Papua (PD).

 #  Prowins  ISO  Grate (km²)Indonesia, citypopulation.de  Lidj (2020)  Hoodsteed 1  Bali  BA  5780  4.317.404  Denpasar 2  Bangka Belitung Eilunen  BB  16.424  1.455.678  Pangkal Pinang 3  Banten  BT  9663  11.904.562  Serang 4  Bengkulu  BE  19.919  2.010.670  Bengkulu 5  Gorontalo  GO  11.257  1.171.681  Gorontalo 6  Jambi  JA  50.058  3.548.228  Jambi 7  Lampung  LA  34.624  9.007.848  Bandar Lampung 8  Maden Jaawa  JT   32.801  36.516.035  Semarang 9  Maden Kalimantan  KT  153.565  2.669.969  Palangka Raya 10  Maden Sulawesi  ST  61.841  2.985.734  Palu 11  Moluken  MA  46.914  1.848.923  Ambon 12  Nuurd Kalimantan  KU  75.468  701.814  Tanjung Selor 13  Nuurd Sulawesi  SA  13.852  2.621.923  Manado 14  Nuurd Sumatra  SU  72.981  14.799.361  Medan 15  Nuurd Moluken  MU  31.983  1.282.937  Ternate 16  Papua  PA  319.036  4.303.707  Jayapura 17  Riau  RI  87.024  6.394.087  Pekanbaru 18  Riau Eilunen  KR  8202  2.064.564  Tanjung Pinang 19  Süüd Kalimantan  KS  38.744  4.073.584  Banjarmasin 20  Süüd Sulawesi  SN  46.717  9.073.509  Makassar 21  Süüd Sumatra  SS  91.592  8.467.432  Palembang 22  Süüduast Sulawesi  SG  38.068  2.624.875  Kendari 23  Uast Jaawa  JI  47.800  40.665.696  Surabaya 24  Uast Kalimantan  KI  129.067  3.766.039  Samarinda 25  Uast Letj Sunda-Eilunen  NT  48.718  5.325.566  Kupang 26  Waast Jaawa  JB  35.378  48.274.162  Bandung 27  Waast Kalimantan  KB  147.307  5.414.390  Pontianak 28  Waast Letj Sunda-Eilunen  NB  18.572  5.320.092  Mataram 29  Waast Sulawesi  SR  16.787  1.419.229  Mamuju 30  Waast Sumatra  SB  42.013  5.534.472  Padang 31  Waast Papua  PB  97.024  1.134.068  Manokwari

Histoore
Indoneesien wiar üüs Neederluns-Inje en neederluns kolonii. Det wurd faan 1941 tu 1945 uun det Naist Wäältkrich faan Jaapaan besaat. At lun wurd 1949 suwereen.

Kwelen